**ORIENTALSKE KNJIŽEVNOSTI**

Vse književnosti starega in srednjega veka, ki so nastale in se razvijale na obširnem

območju od Afrike do Tihega oceana - Severna Afrika, Bližnji vzhod,

južna in srednja Azija, Daljni vzhod.

- egiptovska = egipčanska (po letu 3000 pr. n. št. – 1. tisočletja pr. n. št.)

 Začetek besed velike razveseljevalke srca, Zgodba o dveh bratih

- starožidovska = hebrejska (v Palestini, zadnja stoletja 2. tisočletja pr. n. št. – n. št.)

- sumerska (po letu 3000 pr. n. št. – 2. tisočletja pr. n. št.) – mezopotamska književnost

- akadska = semitska = književnost Babiloncev in Asircev

 (sredi 3. tisočletja pr. n. št. – 19. st. pr. n. št.) – mezopotamska književnost

- perzijska = iranska (Rubajati)

- arabska (začetki 6. st. n. št. – traja še danes)

 Tisoč in ena noč, Zgodba o grbavem pritlikavcu, Pesem

- indijska (Himna Zemlji)

- kitajska (Brezupna prošnja, Trije pajdaši)

- japonska (Ribnik, star in pust)

**Poglavitne značilnosti**

V nastanku, razvoju in sestavi orientalskih književnosti so veliko vlogo igrala verstva: egiptovsko in mezopotamsko mnogoboštvo, židovski monoteizem, islam, hinduizem, budizem, taoizem in druga.

Najpomembnejši del teh književnosti: t. i. » svete knjige » - Sveto pismo

(Biblija), Vede, Koran, knjige konfucijanstva, Avesta, verski spisi, himne, molitve. Ta dela ne vsebujejo samo poučnih spisov, ampak tudi izrazito pesniška besedila, zato jih moremo šteti v književnosti.

**Književne vrste v orientalskih književnostih**

1. poučni spisi v verzih ali prozi (polliterarni ali literarni) – modrostne knjige, zbirke izrekov in pregovorov, basni in legende.
2. osrednje mesto ima lirika: himne, psalmi, ljubezenske, miselne, razpoloženjske pesmi
3. junaški ep: ep o Gilgamešu (akadska književnost), Mahabharata, Ramajana (indijska književnost)
4. roman v verzih ali prozi (po začetku našega štetja)
5. najbolj priljubljene so bile kratke zgodbe v prozi: bajke, pravljice, legende, prilike, pripovedke, novele (npr. arabska zbirka Tisoč in ena noč)